รอบเดือนมาครั้งสุดท้ายวันที่25เดือนกรกฎาคม มาน้อยมากมาได้2-3วันแล้วก้หาย ซื้อที่ตรวจครรภ์มาตรวจขึ้นขีดเดียว เดือนสิงหาคมประจำเดือนไม่มา เดือนกันยายน วันที่17 มาน้อยมาก มาๆหายๆ เจ็บท้องน้อยบ่อยมากคะ
สวัสดีค่ะ โดยปกติ ระยะเวลาของการมีประจำเดือนคือ 3-7 วัน ปริมาณประจำเดือนที่ออกในแต่ละรอบมีปริมาณ 20-80 มิลลิลิตร หากมีประจำเดือนมาน้อยกว่า 3 วัน หรือมีปริมาณเลือดที่ออกมาน้อยกว่าปกติ อาจเกิดได้จาก1. มีภาวะเครียด ทำงานหนัก ออกกำลังกายมากไป พักผ่อนน้อย2. น้ำหนักตัวน้อย หรือน้ำหนักตัวลดลงรวดเร็ว3. การใช้ยาเม็ดคุมกำเนิด ยาฉีดคุมกำเนิด ยาฝังคุมกำเนิด มาเป็นระยะเวลานาน4. มีการอักเสบของมดลูก ซึ่งมักมีอาการปวดท้องน้อยร่วม และมีตกขาวที่ผิดปกติ5. มีภาวะถุงน้ำจำนวนมากในรังไข่ (polycystic ovarian syndrome)6. มีภาวะโลหิตจาง7. มีภาวะไทรอยด์เป็นพิษ หรือภาวะไทรอยด์ฮอร์โมนต่ำ8. ใกล้วัยหมดประจำเดือนนอกจากนี้ เลือดที่ออก อาจไม่ใช่เลือดประจำเดือน แต่เป็นเลือดออกผิดปกติจากภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ เป็นต้น ซึ่งมักทำให้มีอาการปวดท้องน้อยร่วมด้วย ดังนั้นหากมีเพศสัมพันธ์ ควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบ แนะนำควรไปพบสูติ-นรีแพทย์เพื่อตรวจหาสาเหตุค่ะ ซึ่งหากมีอาการปวดท้องน้อยร่วมก้วย ก็อาจเกิดจากมีการอักเสบของมดลูกดังกล่าวไป